钦定古今图书集成/明伦汇编/氏族典/第085卷 > 胡彦祥
## 钦定古今图书集成/明伦汇编/氏族典/第085卷 > 胡彦祥

按《陕西通志》：“彦祥，徽州人。少有大志，刻苦力学。永乐
初，以乡贡为肃宁令，自奉清约，取予不苟，逾年大有
冰蘗声。擢监察御史，巡按北直，除强扶弱，贵戚敛手。
迁知眉州，德威并施，重农务，新庙学，修堰以广水利，
虽遇旱涝，民无饥色。升知保宁，再迁河间，寻擢山西
参政。禄俸自给外，悉以给公，家无私焉。”